వీసాలిచ్చేందుకు నిరాకరిస్తున్న ప్రభుత్వంన్యూఢిల్లీ: సింగపూర్ కూడా అమెరికా బాట పట్టింది. తమ దేశంలో పని చేసే భారత ఐటి కంపెనీలు స్థానికులనే ఉద్యోగాల్లోకి తీసుకోవాలని ఒత్తిడి చేస్తోంది. ఇందుకోసం భారత ఐటి నిపుణులకు వీసాలు ఇచ్చేందుకు నిరాకరిస్తోంది. గడువు ముగిసిన వీసాలు పొడిగించేందుకూ ససేమిరా అంటోంది. ‘‘కొత్త వీసాల జారీ దాదాపుగా ఆపేశారు. ఉన్న వీసా గడువు ముగియడంతోనే ఆ దేశం నుంచి బయట పడాలి. దీంతో అవసరమైనంత సంఖ్యలో ఉద్యోగులను ఉంచలేకపోతున్నాం’ అన్నారు నాస్కామ్ జాతీయ అధ్యక్షుడు ఆర్ చంద్రశేఖర్. దీంతో సింగపూర్ కేంద్రంగా అగ్నేయాసియా, తూర్పు ఆసియా దేశాలకు ఐటి సేవలు అందిస్తున్న భారత ఐటి కంపెనీలు తీవ్ర ఇబ్బందులు ఎదుర్కొంటున్నాయి. దాదాపు ఏడాది కాలంగా ఈ తతంగం నడుస్తోందని పరిశ్రమ వర్గాలు చెబుతున్నాయి. ఈ కొర్రీలతో ప్రస్తుతం సింగపూర్లోని భారత కంపెనీల్లో పని చేసే భారత ఐటి నిపుణుల సంఖ్య ప్రస్తుతం 10,000 దిగువకు పడిపోయిందని నాస్కామ్ అంచనా. కేంద్ర ప్రభుత్వం దీనిపై సింగపూర్ ప్రభుత్వంతో చర్చలు జరిపినా పరిస్థితిలో ఏ మాత్రం మార్పు లేదు. దీంతో సింగపూర్ నుంచి తమ కంపెనీలను వేరే చోటికి తరలించడం మేలని భారత ఐటి కంపెనీలు భావిస్తున్నాయి. ప్రస్తుతం హెచ్సిఎల్, ఇన్ఫోసిస్, విప్రో, టిసిఎస్, కాగ్నిజెంట్, ఎల్ అండ్ టి ఇన్ఫోటెక్తో సహా అనేక కంపెనీలు ప్రస్తుతం సింగపూర్ కేంద్రంగా ఆ ప్రాంతంలోని దేశాలకు ఐటి సేవలు అందిస్తున్నాయి. దీంతో రెండు దేశాల మధ్య ఉన్న ‘సమగ్ర ఆర్థిక సహకార ఒప్పందం (సిఇసిఎ)పై కేంద్ర ప్రభుత్వం పునరాలోచనలో పడింది.
veesaalichenduku niraakaristunna prabhutvamnyuudilli: singapur kuudaa america baata pattindi. tama desamlo pani chese bhaarata aiti companylu sthaanikulane udyogaalloki teesukovaalani ottidi chestondi. indukosam bhaarata aiti nipunulaku veesaalu ichenduku niraakaristondi. gaduvu mugisina veesaalu podiginchendukuu sasemira antondi. ‘‘kotta veesaala jaarii daadaapugaa aapesaaru. unna veesa gaduvu mugiyadamthone aa desham nunchi bayata padali. deentho avasaramainanta sankhyalo udyogulanu unchalekapotunnam’ annaru nascam jaateeya adhyakshudu ar chandrasekhar. deentho singapur kendramgaa agneyasia, thoorpu asia deshaalaku aiti sevalu andistunna bhaarata aiti companylu teevra ibbandulu edurkontunnaayi. daadaapu edaadi kaalamgaa ee tatangam nadustondani parisrama vargaalu chebutunnaayi. ee korreelatho prastutam singapurloni bhaarata companyllo pani chese bhaarata aiti nipunula sankhya prastutam 10,000 diguvaku padipoyindani nascam anchana. kendra prabhutvam deenipai singapur prabhutvamto charchalu jaripina paristhitilo e maatram maarpu ledu. deentho singapur nunchi tama companylanu vere chotiki taralinchadam melani bhaarata aiti companylu bhaavistunnaayi. prastutam hachsil, infosis, vipro, tcs, cognigent, el and ti infotecto sahaa aneka companylu prastutam singapur kendramgaa aa praantamlooni deshaalaku aiti sevalu andistunnaayi. deentho rendu deshaala madhya unna ‘samagra aardhika sahakara oppandam (ciisa)pai kendra prabhutvam punaraalochanalo padindi.